Luuranko

**Luurangot** eli ***Skeleton***:it ovat Survival Test 0.24 -versiosta asti pelissä mukana ollut joukko. Ne ovat yksi pääasiassa yöllä liikkuvista aggressiivisista joukoista. Ne ovat melko nopeita vihollisia, jotka ampuvat pelaajaa nuolilla. Luurangot syttyvät tuleen auringon noustessa, elleivät pääse varjoon tai veteen. Luuranko voi myös spawnata suojavarusteet päällä, jolloin se ei myöskään vahingoitu auringonvalossa. Luurangon jousi voi olla lumottu. Luurangoilla, kuten limoillakin on olemassa Horna-versio: Hornaluuranko.

## Käytös

Huomatessaan pelaajan luurangot alkavat ampua häntä nuolilla kohtalaisella tarkkuudella. Ne voivat myös tehdä hyppyjä, mikä tekee niistä vaikeamman kohteen. Luolissa luurangot jäävät hyvin usein jumiin pieniin koloihin, mistä ne eivät pääse pois. Aamun alkaessa luurangot syttyvät tuleen (elleivät ne ole vedessä tai varjossa), jolloin ne yrittävät paeta auringonvaloa varjoihin tai veteen.

Jos luurangon nuoli osuu toisen aggressiivisen joukon jäseneen, se hyökkää luurangon kimppuun samaan tapaan kuin pelaajien kimppuun. Creeperit yrittävät jopa räjäyttää luurangon, kuten pelaajankin.

## Pudotukset

* Nuoli (0-2): Kuollessa
* Luu (0-2): Kuollessa

**Harvinaiset:**

* Jousi (1): Kuollessa
* Mahdolliset lumoukset jousessa

**Vain jos päällä kun tapetaan**

* Housut, rintapanssari, kengät, kypärä (1): Kuollessa

## Taistelu

Vaikka se onkin hyvin vaikeaa, luurangon ilmassa olevan nuolen voi lyödä takaisin jollakin esineellä samaan tapaan kuin hornanhengen tulipallon. Luurangot voivat ampua ovien läpi. Luurangot ovat yksi pelin vaikeimmista vastuksista.

## Hämähäkkiratsastaja

On 1% mahdollisuus että hämähäkin selkään spawnaa luuranko. Tämä vastus eli hämähäkkiratsastaja onkin erittäin vaikea voittaa, jos ottaa huomioon hämähäkin kiipeilymahdollisuuden ja luurangon ampumiskyvyn.

## Pukeminen

Viikottaisen julkaisun 12w32b jälkeen on mahdollista, mutta harvinaista, että luurangolle spawnaa satunnaiset suojavarusteet. **Joillekin** luurangoille voi myös pukea suojavarusteita ja tavaroita. Pukeminen tapahtuu heittämällä varusteet niitä päin **Q** -näppäimellä. Puettavat varusteet: Vaatteet, haarniskat, aseet, työkalut, esineet ja palat.

* Tietoa puetuista luurangoista:
	+ Luuranko, jolla on yllään suojavarusteita, on kestävämpi kuin luuranko, jolla ei ole.
	+ Luurangot, joilla on kypärä päässä, voivat kävellä normaalisti päivälläkin ottamatta vahinkoa valoisuudesta. Luurangon päässä kypärä kuitenkin ottaa vahinkoa valosta ja hajoaa kuluttuaan loppuun.

## Triviaa

* Luurankojen kasvot ovat samanlaiset kuin zombeilla, mutta värit ovat erilaiset.
* Jos luuranko tappaa creeperin, creeper pudottaa musiikkilevyn.
* Luurankojen käsien tekstuuri on sama kuin niiden jalkojen.
* Mikäli pelaaja on luurangon "sisällä", luuranko ei osu pelaajaan.
* Luurangot alkavat ampua heti, kun pelaaja on niiden kantaman sisällä, vaikka olisivatkin selin.
* Kaivoskärryjen sisällä olevat luurangot eivät pala auringonvalossa.
* Alpha -versiossa luurangot eivät pudottaneet luita.
* Luuranko tekee yhtä paljon vahinkoa kuin ääreläinen.
* Kun luuranko kuolee, se voi tiputtaa harvinaisesti lumottuja jousia.
* Hämähäkkiratsastajat ovat yleisempiä Xbox 360-versiossa.
* Luuranko pitää liikkuessaan ääntä, joka muistuttaa huilun ääntä.
* Luurangolle voi antaa miekan, jota se käyttää samalla tavalla kuin zombi.
* 1.9-päivityksen myötä luurankoja voi spawnata luurankohevosten selässä ukkosmyrskyjen aikaan.